לימוד פרק א' בשער הייחוד והאמונה על פי רצף שאלות

**השאלות:**

1. "וידעת היום והשבות.. בשמים ממעל ועל הארץ מתחת אין עוד"- וכי יעלה בדעתו של מאן דהוא שיש עוד אלוק חו"ש שנמצא במים מתחת לארץ? ובפרט לאור הכפילות באזהרה: וידעת, והשבות?

תשובה: "אין עוד" הכוונה לאין עוד מציאות חוץ מאלוקות והמציאות היחידה היא דבר ה' הנמצא בשמים.

1. עולה השאלה כיצד יתכן שהמאמר האלוקי: "יהי רקיע בתוך המים" עומד ונמצא גם כעת כדי להוותו ?

תשובה: דבר אלוקינו יקום לעולם ודבריו חיים וקיימים לעד.

1. מדוע יש צורך שהדיבור האלוקי הנצחי יהיה מלובש כל העת ברקיע על מנת להוותו מחדש?

תשובה: כי אילו היו האותיות מסתלקות כרגע חו"ש וחוזרות למקורן, היו השמים כאין ואפס ממש והיו כלא היו כלל כמו קודם המאמר "יהי רקיע" וכו'

1. פירוש הבעש"ט הוא על הפס' "לעולם ה' דברך ניצב בשמים". דבר ה' שהוא "יהי רקיע" מלובש ומתחדש לעולם בשמים. מה בנוגע לשאר הנבראים?

תשובה: וכן וכל הברואים שבכל העולמות עליונים ותחתונים.

1. מה עם הנבראים שלא מוזכרים בעשרה מאמרות שבתורה כמו שם "אבן"?

תשובה: אף על פי כן נמשך חיות לאבן ע"י צירופים וחילופי אותיות עד שמשתלשל מעשרה מאמרות.

1. מהו ההבדל ומדוע הוא קיים בין הנבראים שמקבלים חיותם ע"י עשרה מאמרות ממש לבין הנבראים שמקבלים חיותם ע"י צירופים, חילופים וגימטריות?

תשובה: לא כל פרטי הנבראים יכולים לקבל חיות מעשרה מאמרות שבתורה כי אין בהם כח לקבל החיות אלא ע"י צמצום.